**Sonet pentr-o metaforă**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În primăvara asta andaluză

Te-aștept timid să treci pe sub fereastră,

Cum ai trecut atunci spre banca noastră,

Ca boarea de april peste peluză,

Doar ploaia picura mărunt, salmastră,

Șoptind discret: „Ai grijă e o muză

Ce-ascunde un mister adânc sub bluză,

Metafore ca-ntr-o lagună-albastră”.

Azi, de Florii, îmi pare că-i zăpadă

Pe pomii-mpodobiți de sărbătoare

Și curg pe trotuare către stradă

Petale parfumate la-ntâmplare.

Mă simt cuprins de nostalgii în nadă

Visând un zbor în doi fără hotare.